CELEX: 32013D0224
Language: el
Date: 2013-05-17 00:00:00
Title: 2013/224/ΕΕ: Εκτελεστική απόφαση της Επιτροπής, της 17ης Μαΐου 2013 , που επιτρέπει σε ένα εργαστήριο στην Κροατία να πραγματοποιεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων [κοινοποιηθείσα υπό τον αριθμό C(2013) 2783]  Κείμενο που παρουσιάζει ενδιαφέρον για τον ΕΟΧ

22.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 135/21
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 17ης Μαΐου 2013
   που επιτρέπει σε ένα εργαστήριο στην Κροατία να πραγματοποιεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων
   [κοινοποιηθείσα υπό τον αριθμό C(2013) 2783]
   (Κείμενο που παρουσιάζει ενδιαφέρον για τον ΕΟΧ)
   (2013/224/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (1), και ιδίως το άρθρο 3 παράγραφος 2,
   Εκτιμώντας τα ακόλουθα:
   
               (1)
            
            
               Η απόφαση 2000/258/ΕΚ ορίζει την Agence Française de Sécurité Sanitaire des Aliments (AFSSA), στο Nancy της Γαλλίας (που έχει ενταχθεί από την 1η Ιουλίου 2010 στην Agence nationale de sécurité sanitaire de l’alimentation, de l’environnement et du travail, ANSES), ως το ειδικό ινστιτούτο που είναι αρμόδιο για την κατάρτιση των κριτηρίων που είναι αναγκαία για τις ορολογικές δοκιμασίες ελέγχου της αποτελεσματικότητας των αντιλυσσικών εμβολίων.
            
         
               (2)
            
            
               Η εν λόγω απόφαση προβλέπει επίσης ότι η ANSES πρέπει να τεκμηριώνει την αξιολόγηση των εργαστηρίων τρίτων χωρών που έχουν υποβάλει αίτηση για να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων.
            
         
               (3)
            
            
               Με την έκδοση της εκτελεστικής απόφασης 2012/304/ΕΕ της Επιτροπής, της 11ης Ιουνίου 2012, με την οποία επιτρέπεται σε εργαστήρια της Κροατίας και του Μεξικού να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων (2), η Επιτροπή χορήγησε άδεια στο εργαστήριο για τη λύσσα και τη γενική ιολογία του Κτηνιατρικού Ινστιτούτου της Κροατίας να διενεργεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων στους σκύλους, τις γάτες και τις νυφίτσες.
            
         
               (4)
            
            
               Μετά τη δυσμενή έκθεση αξιολόγησης που συνέταξε η ANSES με ημερομηνία 3 Σεπτεμβρίου 2012, η άδεια που χορηγήθηκε στο εν λόγω εργαστήριο ανακλήθηκε σύμφωνα με την απόφαση 2010/436/ΕΕ της Επιτροπής, της 9ης Αυγούστου 2010, για την εφαρμογή της απόφασης 2000/258/ΕΚ του Συμβουλίου όσον αφορά τις δοκιμές επάρκειας με σκοπό τη διατήρηση της άδειας εργαστηρίων να διενεργούν ορολογικές δοκιμές ελέγχου της αποτελεσματικότητας των αντιλυσσικών εμβολίων (3).
            
         
               (5)
            
            
               Η αρμόδια αρχή της Κροατίας υπέβαλε αίτηση για την επανέγκριση του εργαστηρίου για τη λύσσα και τη γενική ιολογία του Κτηνιατρικού Ινστιτούτου της Κροατίας η οποία υποστηρίζεται από την ευνοϊκή έκθεση αξιολόγησης που καταρτίστηκε για το εν λόγω εργαστήριο από την ANSES με ημερομηνία 15 Φεβρουαρίου 2013.
            
         
               (6)
            
            
               Η αρμόδια αρχή της Κροατίας επίσης ενημέρωσε επίσημα την Επιτροπή ότι η ονομασία του εργαστηρίου έχει αλλάξει.
            
         
               (7)
            
            
               Θα πρέπει, επομένως, να επιτραπεί στο εν λόγω εργαστήριο να διενεργεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων στους σκύλους, τις γάτες και τις νυφίτσες.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σύμφωνα με το άρθρο 3 παράγραφος 2 της απόφασης 2000/258/ΕΚ, επιτρέπεται στο ακόλουθο εργαστήριο να διενεργεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων στους σκύλους, τις γάτες και τις νυφίτσες:
   
               Laboratory for rabies (Croatian National Reference Laboratory for Rabies) of Croatian Veterinary Institute
            
         
               Savska cesta 143
            
         
               10000 Zagreb
            
         
               Croatia
            
         Άρθρο 2
   Η παρούσα απόφαση εφαρμόζεται από την 1η Ιουνίου 2013.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 17 Μαΐου 2013.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 79 της 30.3.2000, σ. 40.
   
      (2)  ΕΕ L 152 της 13.6.2012, σ. 50.
   
      (3)  ΕΕ L 209 της 10.8.2010, σ. 19.